b'\n_START_ARTICLE_\nVorone\xc5\xbe (tutka)\n_START_PARAGRAPH_\nVorone\xc5\xbe-tutkat (ven. \xd0\x92\xd0\xbe\xd1\x80\xd0\xbe\xd0\xbd\xd0\xb5\xd0\xb6) ovat ven\xc3\xa4l\xc3\xa4isi\xc3\xa4 k\xc3\xa4yt\xc3\xb6ss\xc3\xa4 olevia ennakkovaroitustutkia. Niill\xc3\xa4 voidaan saavuttaa pitk\xc3\xa4n kantaman havaintoja ilmatilasta. Ensimm\xc3\xa4inen t\xc3\xa4m\xc3\xa4n mallin tutka aloitti toimintansa vuonna 2009 Lekhtusissa Karjalankannaksella 21 kilometri\xc3\xa4 pohjoiseen Pietarista. N\xc3\xa4ill\xc3\xa4 tutkilla on tarkoitus korvata vanhat Neuvostoliiton aikaiset tutkat vuoteen 2020 menness\xc3\xa4. _NEWLINE_Tutkaj\xc3\xa4rjestelm\xc3\xa4 on saanut nimens\xc3\xa4 vanhojen neuvostoliiton aikaisten perinteiden mukaan Vorone\xc5\xbe-joesta. Edellinen tutkaj\xc3\xa4rjestelm\xc3\xa4 tunnetiin nimell\xc3\xa4 Daryal. Se oli nimetty Daryal-kanjonin mukaan. Muutkin aiemmat tutkaj\xc3\xa4rjestelmien nimet liittyv\xc3\xa4t jollain tavalla Ven\xc3\xa4j\xc3\xa4n ja Neuvostoliiton jokiin. Vorone\xc5\xbe-tutkista on sanottu, ett\xc3\xa4 ne ovat elementtirakenteisia ja ne voidan pystytt\xc3\xa4\xc3\xa4 nopeammin kuin entiset kiinte\xc3\xa4t tutkat. Tutkat ovat my\xc3\xb6s modulaarisia, joten ne voivat toimia my\xc3\xb6s eri kokoisina.  Tutkien lanseeraaminen on n\xc3\xa4hty vastauksena It\xc3\xa4-Euroopan ohjuspuolustusj\xc3\xa4rjestelm\xc3\xa4lle.'